Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9843

b) a tervezett leszállási repülőtér elszigetelt fekvésű és nincs alkalmas célállomás kitérő repülőtér. 4.3.5 Időjárási körülmények 4.3.5.1 A látvarepülési szabályok szerint tervezett repülés végrehajtását ne kezdjék meg csak akkor, ha az érvényes időjárás-jelentések vagy az érvényes időjárás-jelentések és előrejelzések kombinációja azt jelzik, hogy az útvonalon vagy annak látvarepülési szabályok szerint tervezett repülési szakaszán a megfelelő időben az uralkodó időjárási körülmények olyanok lesznek, hogy a Látás után történő repülésvégrehajtás szabályai (VFR) betarthatók lesznek. 4.3.5.2 A műszerrepülési szabályok szerint tervezett repülés végrehajtását ne kezdjék meg csak akkor, ha a rendelkezésre álló tájékoztatások szerint az érkezés várható időpontjában a tervezett leszállási repülőtéren vagy ahol célállomás kitérő repülőtér meghatározása is szükséges, legalább egy ilyen repülőtéren az uralkodó (időjárási) körülmények repülőtér üzemeltetési minimumnak megfelelőek vagy annál jobbak lesznek. Megjegyzés: Néhány állam gyakorlata szerint a repülés tervezési célokra magasabb minimumokat jelölnek meg arra az esetre, ha a repülőteret célállomás kitérőként választják szemben azzal, ha a repülőtér a tervezett leszállás helye. 4.3.5.3 Ismert vagy várható jegesedés körülményei között a repülést ne kezdjék meg, csak akkor, ha a repülőgép ilyen körülmények között történő üzemelésre van jogosítva és felszerelve. 4.3.5.4 Ismert vagy várható földi jegesedés körülményei között történő üzemelésre tervezett járat nem szállhat fel mindaddig, amíg a repülőgépet jegesedés szempontjából nem vizsgálták felül és nem végezték el a megfelelő jégtelenítést illetve jégmentesítést. A jeget vagy más természetes szennyező anyagot úgy távolítsák el a repülőgépről, hogy az közvetlenül a felszállás előtt is repülésre alkalmas állapotban legyen. Megjegyzés: A fentiekre vonatkozó tájékoztatót a Légijármű Földi Jégtelenítés Végrehajtása Kézikönyv (Doc 9640) tartalmazza. 4.3.6 Tüzelőanyag (üzemanyag) és olajkészlet Megjegyzés: A hangsebesség felett repülő repülőgépek tüzelőanyag és olajkészletének meghatározása különleges körülmények figyelembevételét teszi szükségessé az ilyen repülőgép típus egyedi üzemeltetési jellemzői miatt. A hangsebesség feletti repülőgépek tüzelőanyag-készletével kapcsolatos útmutató a 126 számú körlevélben – SST Légijármű Üzemeltetési Tájékoztató – található. 4.3.6.1 Minden repülőgép esetében – A repülés végrehajtását ne kezdjék meg csak akkor, ha az időjárási körülmények valamint a repülés során várható bármely késés figyelembevételével a repülőgép elegendő tüzelőanyagot és olajat szállít ahhoz, hogy a repülést biztonságosan be tudja fejezni. Ezen kívül az előre nem látható eseményekre való tekintettel szállítsanak tartalékot is. 4.3.6.2 Légcsavaros repülőgép esetében – A 4.3.6.1 pont előírásának megfelelően szállított tüzelőanyag és olaj mennyisége a légcsavaros repülőgép esetében legalább annyi legyen, ami lehetővé teszi, hogy a repülőgép: 4.3.6.2.1 Ha célállomás kitérő repülőtér kijelölése szükséges: 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes